open-index/open-wikipedia-markdown huggingface dataset:
Heloisa

**Heloisa**, vel **Heloisa Argentolii monacha** vel **Heloisa Paracleti abbatissa** (Francogallice *Héloïse*; nata 1098, mortua Abbatiae Paracleti die 15 Maii 1164 ), fuit monacha, philosopha, scriptrix, doctrix, et abbatissa. 

## Vita 
thumb|Abaelardus et **Heloisa**
Origo et pueritia Heloisae paene obscurae sunt. A monachis in monasterio Aкgentolii erudita, sermones Latinum, Graecum et Hebraicum didicit. Scribere et legere Lutetiae coepit. Opera de amore et matrimonio et amicitia similia operibus Ciceronis scripsit, in quibus epistulae, fabulae, carmina. Quorum pars autem amissa est. Petrus Abaelardus Heloisam valde peritam legendi scribendique vocat.

Petrum Abaelardum doctorem et philosophum scholasticum adamavit, cum discipula eius undeviginti annos esset. Aliquando Abaelardo nupsit et Astrolabium filium peperit. Exstant septem epistulae de rebus Abaelardi et Heloisae, in quibus monachicum munus castitatis adversus amorem suum disputant.

Postquam ab Abaelardo digressus est, Heloisa monacha et tunc abbatissa Paracleti erat. Tandem praelata nullius erat, habens praedia per Franciam. 

[thumb|Monumentum funereum Heloisae et Abaelardi, in [Coemeterium Père Lachaise|Coemeterio Père Lachaise, Lutetiae]]
Primum corpus Heloisae iuxta illud Abaelardi sepultum erat;  saeculo undevicesimo autem ambo Lutetiam mota sunt.

## Notae
## Bibliographia
* Abelard, Peter, et Héloïse. 1883. *Abelard and Heloise: A Mediaeval Romance,* ed. Joseph Berington et Abby Sage Richardson.
* Editors of the Encyclopaedia Brittanica. 2022. "Héloïse."
* Hare, J. B. 2006. Introduction to *The Love Letters of Abelard and Heloise.* 

## Nexus externi
Categoria:Abbates
Categoria:Benedictini
Categoria:Philosophi Franciae
Categoria:Scriptores Franciae
Pellicula horrifica

[thumb|[Sepultura praematura: signum horrificum,  pictore.]]

, vel **pellicula horrorum**, est pellicularum genus eo factitatum consilio, ut spectatoribus pavorem et timorem adferat. Generis horrifici sunt argumenta periculosa ad mortem variasque res supernaturales pertinentia, nec non imagines monstruosae, sicut larvae, lamiae, cadavera animata, daemones, anthropophagiae, homicidae continui. Factura horrorum cinematographicorum iam exeunte saeculo undevicensimo initium cepit, et praesertim ex mythistoriis gothicis vim accepit. 

Inter “classica” horrorum fabularum cinematographicarum exemplaria numerantur *Das Cabinet des Dr. Caligari* (1920) et ''* (1922),  in Germania factae.

## Notae 
## Bibliographia 
* Mückenberger, Christiane (1993) Nosferatu. *Deutsche Spielfilme von den Anfängen bis 1933,* ediderunt Günther Dahlke & Günter Karl. Henschel.
* Peary, Danny (1988) *Cult Movies.* Simon & Schuster. 
* Robinson, David (1997) *Das Cabinet des Dr. Caligari''. British Film Institute.

Categoria:Pelliculae horrificae
Douglas Diamond

**Douglas Warren Diamond** (natus mense Octobri anno 1953) est oeconomiae peritus Americanus qui anno 2022 Praemium Nobelianum oeconomicarum scientiarum cum Beniamino Bernanke et Philippo H. Dybvig accepit, ratione studii argentariae et discrimis oeconomici. Formulam Diamond-Dybvig de discrimine oeconomico primus cum Philippo Dybvig invenit.

Alumnus est Universitas Brunensis deinde Universitatis Yalensis.

## Notae 
## Nexus externi
*situs proprius

Categoria:Oeconomi Civitatum Foederatarum
Categoria:Praemia Nobeliana
Categoria:Alumni Universitatis Brunensis
Categoria:Alumni Universitatis Yalensis
Philippus Dybvig

**Philippus Hallen Dybvig** (natus die 22 Maii 1955 est oeconomiae peritus Americanus qui professor Universitas Yalensis et anno 2022, Praemium Nobelianum oeconomicarum scientiarum accepit cum Beniamino Bernanke et Douglas W. Diamond accepit, ratione studii argentariae et discriminis oeconomici. Cum Doulas Diamond, formulam Diamond-Dbvig de discrimine oeconomico repperit.

Alumnus Universitatis Pennsylvaniensis deinde Universitatis Yalensis est.

## Notae 
## Nexus externi
*situs proprius in paginis universitariis

Categoria:Oeconomi Civitatum Foederatarum
Categoria:Praemia Nobeliana
Categoria:Alumni Universitatis Pennsylvaniensis
Categoria:Alumni Universitatis Yalensis
Sancti Crispinus et Crispinianus

thumb|Sancti Crispinus et Crispinianus interficiuntur.
**Crispinus et Crispinianus** sunt sancti Christiani, fratres gemini qui a Roma in Augustam Suessionum venerunt, ubi sutores erant et pauperibus sine merce qui calceos facienbant. Anno 285 aut 286 die 25 Octobris sub Maximiano imperatore decollati sunt postquam angeli eos de multis tormentis liberavisse dicuntur. Patroni sutorum coriariorumque sunt.

## Nexus externi
* Vita Crispini et Crispiniani in situ dioecesis Suessionensis
* Oratio sanctis in *gregorien.info*
* De passione metrica Crispini et Crispiniani

Categoria:Augusta Suessionum
Categoria:Canonizatio
Categoria:Greges hominum
Categoria:Persecutio religiosa
Petrus Zacharov

**Petrus Zachariae filius Zacharov Tsetsenus** (Russice *Пётр Захарович Захаров-Чеченец*; natus die 18 Septembris 1816 in Dadi-iurt Tsetseniae, mortuus die 15 Septembris 1846 Moscuae) fuit pictor Russicus, effigierum artifex, ab anno 1843 academicus Academiae Artium Petropolitanae.

thumb|left|Anna Ermolova (vel femina incognita) cum liberis a Petro Zacharov picta anno 1840
## Vita et opera
Infans Tsetsenus fuit, qui parentibus occisis iussu Alexii Ermolov a Cosaco Zacharia Nedonosov (cuius nomen ut nomen familiae cepit) et postea a Petro Ermolov (avunculo Alexii) educatus est. Ab anno 1833 in Academia artium Petropolitana picturae studebat. Effigiebus multis laudes acepit; Carolus Brjullov tum pictorum famosissimus eum heredem sui in hoc genere nominavit. Alexandram Petri filiam Postnikovam anno 1846 nupsit; eodem anno ambo a phthisi mortui sunt.

## Notae
## Nexus externi 
Categoria:Academici Russiae
Categoria:Incolae Imperii Russici
Categoria:Incolae Moscuae
Categoria:Pictores Russiae
Novitius (poema)

[thumb|[Via Georgiana militaris prope Mtzchetam, ipsius Lermontov pictura (1837)]]
***Novitius*** vel ***Mtsyri*** (Russice *Мцыри*) est poema Michaelis Lermontov anno 1839 dimetro iambico (vel, si melius dicendum sit, iambo quadrupede) composita et anno 1840 in collectione carminum Lermontovii primum edita. 

## Fabula
Puer parvus e gente quadam Caucasica parentibus occisis ab Alexio Ermolov avectus est; sed morbo acri pueri Ermolov in monasterio Crucis Georgiano notissimo eum relinquere coactus est. Ibi a sene quodam monacho magna cum diligentia curatus est et educatus, ut monasterii novitius. Cum adultus iam vota monastica plena laturus esset, e monasterio disparuit. Post tres dies monachi eum prope monasterium sine sensu iacentem in silva inveniunt. Nemini iuvenis respondere voluerat, quid ei accidisset, sed seni praeceptori suo denique enarravit, ubi esset. 

Taeduit eum vitae monasticae, nam pueritiam et terram natalem non oblitus est et reverti voluit. E monasterio fugit et montes Caucasi mirabatur; uno die virginem Georgianam pulcherrimam vidit, alio cum pardo montano pugnavit; pardum ligno acri occidit, sed et ipse vulnera gravia unguium eius fert. Silvam solam sine finibus viderat et tertio die intellegit se circulum fecisse et ad monasterium Crucis reverti, cum campanam eius tam sibi notam audivisset. Spem se unquam in patriam reverti perdit et sensus amisit. Nunc a vulneribus moriturus senem rogat sic se sepulturum esse, ut montes videat, et sperat se omnibus ignoscentem et benevolentem moriturum esse.

## De *prototypo*
Ut prima vita Lermontovii a  composita dicit, Lermontov anno 1837 in monasterio Crucis monachum videbat, cuius origo et passiones et fuga et morbus similes *Novitio* Lermontoviano fuissent; haec a poeta ipso ficta esse videntur. Sed sine dubio Lermontov Petro Zacharov pictori Russico famoso familiaris erat, qui infans Tsetsenus vico natali depopulato parentibusque occisis iussu Alexii Ermolov nutritus et optime educatus esset.

## Notae
## Nexus externi
**Novitius* in *Encyclopaedia Lermontoviana*
*Vicifons
* Versio Anglica

Categoria:Russiae scripta
Categoria:Litterae Russicae
Categoria:Michael Lermontov
Mariana Domus

**Mariana Domus** (Lettonice *Viļaka*, Lettigallice *Vileks*, Theodisce antea *Marienhausen* et Russice *Мариенгаузен*) est urbs Lettonica in Lettigallia regione historica sita; in confinio cum Russia (6,5 chm) sita est. Incolas 1254 anno 2021 habuit. In Kira flumine Velicae accola urbs sita est.

thumb|left|Mariana Domus
## Historia
Saeculo XIII ineunte in chronicis Fratrum militiae Christi primum memorata est. Saeculo XIX urbs gubernii Vitebscensis Russiae. Lettonica ab anno 1920, urbs ab anno 1945. Textilia linaria in urbe fabricantur.

## Notae
## Nexus externi
* Mariana Domus  in *Lexico encyclopaedico Brockhaus et Efron* 
* Situs proprius 

Categoria:Urbes Lettoniae
Categoria:Lettigallia
Rod Taylor

thumb|Rod Taylor anno 1963.

**Rod Taylor** (1930–2015), sollemniter *Rodney Sturt Taylor*, fuit histrio ex Australia oriundus, qui in pelliculis plus quam quinquaginta prodiit. 

## De vita 
Rod Taylor in quadam suburbe Sydneii die 11 Ianuarii anno 1930 natus est. Anno 1954 in Civitates Foederatas Americae se contulit. Annis 1960 in maxima gratia fuit pelliculis, sicut *The Time Machine* (1960), *One Hundred and One Dalmatians* (1961) et *The Birds* (1963), permultasque alias partes cinematographicas et televisificas egit.

Anno 2007 Taylor sub persona medici prodiit in *Kaw*, pellicula horroris, quae *The Birds* Hitchcockianam ad diem perducere dicitur. Attamen argumentum huius pelliculae televisificae similior esse videtur narrationi The Birds Daphnes du Maurier. 

Taylor octoginta quattuor annos natus, Angelopoli infarctu cordis confectus, die 7 Ianuarii anno 2015 e vita excessit.

## Bibliographia 
* Dagan, Carmel (2015) Rod Taylor, ‘The Birds’ and ‘The Time Machine’ Star, Dies at 84. *Variety* 8 Ianuarii 2015. 

Categoria:Actores Civitatum Foederatarum
Categoria:Incolae Australiae
Categoria:Incolae Californiae
The Birds (novella)

thumb|Daphne du Maurier scriptrix anno 1947.

***The Birds*** ('Aves') est narratiuncula phantastici generis a Daphne du Maurier in anthologia *The Apple Tree* anno 1952 divulgata. 

## De argumento 
Quae narratiuncula tractat de Nathan Hocken, agricola bello vulnerato, qui praediolum in Cornubia situm cum uxore et duobus liberis incolit, paucis annis post secundum bellum mundanum. Autumnali mutato caelo Nathan marinas terrestresque aves in vicinia infense se gerere comperit. Nathan, cum motus avium acriter observasset, aves inordinate volitantes in caelo propinquoque sinu maritimo quadam collecticia intellegentia in gregem concinnari suspicatur. Contra ceteros homines ille imminens periculum praesentiens parvam domum suam munire incipit. 

Nathan similes in variis regionibus accidisse impetus per radiophoniam audit. Postquam non iam nuntia extranea audiuntur, et vicini agricolae propter avium impetus pereunt, Nathan consilium salutis sibi et familiae suae excogitat. Cum aves aestu maris tantum actuose se movere animadvertit, horis quietis utitur, ut ad imminentes impetus se praeparet. Cibum et ligna reservat, quibus diem de die sperat se expedire posse. Sed mox aves iterum impetum faciunt. Postremo Nathan in culina ad caminum sedet. Ultimum sigarellum incendit, et tabacarium in ignem iacit. 

Quid postea, silentio praeteritur.

## De re cinematographica 
Alfredus Hitchcock anno 1959 sibi potestatem paravit, qua novellam Daphnes du Maurier in pelliculam cinematographicam redigere posset. Anno 1963  edita est *The Birds* pellicula, quae fabulam omnino dissimilem docet: nam nihil nisi violentia aves Hitchcockianas cum avibus Daphnes du Maurier coniungit. Eventa fabulae non in Cornubia sed in ora Californiensi conlocata sunt, et nulla similitudo hominum eorumque operum et curarum inveniri potest. Opera inter se plane differre videntur. Vix praeter exspectationem accidit, ut pellicula scriptrici nostrae displieret.

## Notae 
## Bibliographia 
* Gale Group (2016) ''A Study Guide for Daphne du Maurier's 'The Birds'.* Gale Division of Cengage Learning Incorporated. 
* Habibi, Helena (2020) *‘Restless Birds’. Avian Encounters in the Fiction of the Brontës and Daphne du Maurier*. Dissertation Durham University.
* Snodgrass, Mary Ellen (2004) The Birds. *Encyclopedia of Gothic Literature.* Facts on File.
* Zondergeld, Rein A. (1983) Du Maurier, Daphne. *Lexikon der phantastischen Literatur.'' Suhrkamp.

Categoria:Litterae Anglicae
Quaestio bellariorum

[thumb|Puer ut [miles et puella ut regina vestiti delectationes petunt.]]
**Quaestio bellariorum** (Anglice *trick or treat* 'sutela sive cuppedia') est mos Vesperi Sanctorum, cum pueri domos accedant cuppediasque petant. Qui mos, ex Hibernia exortus, hodie in pluribus terris agitur. Loci varii aliter celebrare possunt, et usus per historiam mutatus est.

## Historia 
In Irlandia Cambriaque post nonum saeculum homines Christiani facti sunt, et feria Samhain (Cambrice 'November') facies religiosae facta sunt, in qua gens mendicavit. Postea nuces, bacas, nummosque a pueris errabundis poscebantur. Hic usus in Civitates Foederatas cum advenis hibernicis undevicesimo saeculo venit et abhinc agitur.

## Notae 
Categoria:Feriae
Categoria:Feriae Americanae
Categoria:Feriae Britanniae
Nicolaus von Klitzing

**Nicolaus von Klitzing** (natus die 28 Iunii 1943) est physicus Germanicus qui anno 1985 Praemium Nobelianum physicae accepit ratione studii quantitatis Hall effectu. Inventor constantis von Klitzing quod *R*K = *h*/e2 = 25 812.817 45... Ω est.

Alma mater eius est Collegium Carolinum deinde Universitas Herbipolensis ubi habitationem doctoris anno 1978 acquisit. Et anno 2007, socius Pontificiae Academiae Scientifiarum electus est.

## Notae 
## Nexus externi 
*Situs publicus

Categoria:Physici Germaniae
Categoria:Praemium Nobelianum Physicae
Categoria:Alumni Collegii Carolini
Categoria:Alumni Universitatis Herbipolensis
Bernardus Köstering

**Bernardus** vulgo *Bernd* **Köstering** (natus 1954 Vimariae) est scriptor Germanicus.

Köstering nostris diebus Offenbachii ad Moenum in Hassia vitam degit. Genus litterarum ei pactarum criminale plerumque esse constat, quibus argumenta interdum et Vimariae evolvuntur. De Goethio identidem agitur, unde talia historias criminales litterarias appellare audeamus. Anno autem 2010, ipse prima vice librum cum narrationibus criminalibus in lucem protulit. Nonnulla opera editione altera gaudent.

## Opera selecta  
* *Goethesturm: Henrik Wilmuts dritter Fall*, editiones Gmeiner, Messkirchii 2012.
* *Falkenspur*, editiones Gmeiner, Messkirchii 2016.
* *Mörderisches Oberhessen: 11 Krimis und 125 Freizeittipps*, editiones Gmeiner, Messkirchii 2017.
* *Falkenspur*, editiones Gmeiner, Messkirchii 2016.
* *Falkensturz*, editiones Gmeiner, Messkirchii 2014.
* *Falkentod*, editiones Gmeiner, Messkirchii 2018.
* *Goethespur*, editiones Gmeiner, Messkirchii 2019.
* *Lieblingsplätze Frankfurt am Main*, editiones Gmeiner, Messkirchii 2021.
* *Goetheherz*, editiones Gmeiner, Messkirchii 2021.

## Nexus externi 
*De Bernardo Köstering apud Literaturkrimi.
*De Bernardo Köstering apud Literaturport.

## Notae 

Categoria:Auctores Theodisci
Categoria:Incolae Germaniae
Categoria:Scriptores Germaniae
Categoria:Scriptores mythistoriarum Germaniae
Vocaloid

, typis **VOCALOID** perscriptum, saepe **Bōkaro** (ボカロ) tantum appellatum, est corpus programmatum quod vocem humanam arte facit a societate Yamaha fabricatum. Licet usori melodia versibusque imponendis cantus componere. Programma technologia synthesis utitur, multa segmenta vocalia a cantoribus aut actoribus vocalibus relata componens.

Voces collectae in horreis vocalibus eduntur et veneunt. Singula horrea vocalia singulos cantores virtuales significant. Qui cantores, personae horreorum visi, saepe item vocaloid, sive vocaloid cantores vocantur. Opera musica per Vocaloid effecta Vocaloid cantus (Iaponice ボカロ曲) appellantur; auctores qui Vocaloid usi opera musica faciunt, Vocaloid P appellantur (Iaponice ボカロP, ubi *P* Anglice significat 'producer').

Primi Vocaloid cantores sunt horrea vocalia Anglice Leon, Lola, et Miriam ab Zero-G facti, Iaponice Meiko et Kaito ab Yamaha facti, et ab Crypton Future Media venditi. Deinde in editione secunda **Vocaloid 2**, cantores Hatsune Miku, Kagamine Rin & Len, Megurine Luka, et multi alii celebres facti sunt. In **Vocaloid 3**, Hispanice, Sinice, et Coreane sustantae sunt, cum cantoribus Hispanicis Bruno, Clara, et Maika; Sinicis Luo Tianyi, Yanhe, Yuezheng Ling, et Xin Hua; atque Coreane SeeU.

## Notae 
## Nexus externi 
*Situs interretialis Vocaloid proprius,

Categoria:Musica
Crasnoselium

**Crasnoselium** vel melius **Vicus Ruber** (Russice *Красное Село*) fuit vicus (ad annum 1925) et urbs regionis Leninopolitanae et nunc (ab anno 1973) pars Petropolis urbis, inter Petropolim et Gatschinam sita. Duderhofium vicus antiquus nunc pars Crasnoselii est. Plus quam 61 millle incolarum Crasnoselium habet anno 2022.

## Notae 
## Nexus externus 
Categoria:Loci habitati Russiae
Categoria:Loci habitati in Petropolim inclusi
Categoria:Regio Leninopolitana
Microbioma gastrointestinale

[thumb|[Escherichia coli una ex bacteriorum speciebus in tractu digestorio humano.]]
**Microbioma gastrointestinale** est microbiorum summa, bacteriorum enim et archaearum et fungorum et virorum, quae animalium tractum digestorium inhabitat. Gastrointestinale *metagenoma*, notio genetica, summam genorum omnium microbiorum microbiomatis describit.

Compositio microbiomatis in cursu tractus digestorii graviter variat. Coli maximus numerus microbiorum sunt: inter 300 et 1000 species descriptae sunt. In corpore sano omnes microbiomatis haec microorganismi, trilliones (1018), in aequilibrionibus constantibus interagunt.

Microbiomati gastrointestinali varietates grandes sunt, et in organismo singulari vita sua ineunte, et inter organismi. Quo fit, ut nullum microbioma gastrointestinale homini ceteris eodem genere sit. Ante partum apparatui digestorio nulli microbia insunt. Sub partu sane cum neonatus vaginam transiens et mater infanti lacteo mammam praebens, primum matris microbia tractu infantis digestorium complent.

Perturbationes microbiomatis cum morbis et tractus digestorii et ceterorum organorum coniunctae sunt.

## Notae 
* Apparatus digestorius
* Colon
* Duodenum
* Stomachus

## Nexus externi 
* *Harvard School of Public Health*: De microbiomate 

Categoria:Apparatus digestorius
Categoria:Microbiomata
Daghoa

**Daghoa**, vulgo nunc **Hiiumaa**, est insula maris Baltici, nunc Estonica, annis a  1563 ad 1721 Suecica, post annum 1721 Russica. Area insulae 989 chm2 est, incolarum plus quam novem milia habuit anno 2017. Urbs insulae sola et caput est Kertla (Estonice *Kärdla*). Pharus Dagerortae (hodie *Kõpu*) his locis antiquissimus saeculo XVI ineunte constructus in parte insulae occidentali situs est.

thumb|left|Pharus Dagerortae
Comitatus Estoniae eiusdem nominis insulam et aliquot insulas parvas adiacentes occupat.

## Notae
## Nexus externi
Categoria:Insulae Estoniae
Categoria:Comitatus Estoniae
Categoria:Insulae maris Baltici
Kildinum

thumb|Fretum Kildinense
**Kildinum** (Russice *Кильдин*, Lappice *Gieldasuolu*) est insula in mari Barentsiano ad paeninsulam Kolaensem sita. Freto Kildinensi 1,5 chm longitudinis a terra continente separata est. Insulae longitudo 17,6 chm, latitudo ad 7  chm est; altitudo maxima 281 metra. Tundra saxosa insulam occupat. Nunc paene deserta est. Aeriportum habet.

## Notae
## Nexus externi
* Situs de Kildino 

Categoria:Insulae Russiae Europaeae
Categoria:Regio Murmanica
Categoria:Mare Barentsianum
Categoria:Insulae Oceani Arctici
Polongis

**Polongis** (Russice *Пулонга*) est flumen in regione Murmanica Russiae. In paludibus paeninsulae Kolaensis oritur, unde circiter 78 chiliometra ad meridiem et orientem fluit, se in mare Album effundens. Aquas cadentes in fluxu inferiori habet. Eius ostium prope promunturium Polongis Nasum patet. 

## Notae 
## Nexus externi 
* Polongis in *Registro nationali aquarum*

Categoria:Flumina Russiae Europaeae
Categoria:Regio Murmanica
Categoria:Systema fluviorum Albi maris
Ternae Insulae

**Ternae Insulae** (Russice *Три Острова*) sunt tres insulae ad oram Terensem maris Albi (paeninsulam Kolaensem) sitae. *Fretum Ternarum Insularum* insulam maiorem *Vešniak* nominatam a terra continente et ab insulis minoribus *Urcea* (*Kuvšin*) et *Bakalda* separat. Pharus in Vešniak situs est. Fabricae cupri producendi saeculo XVIII medio prope Ternas Insulas sitae erant.

## Notae
## Nexus externi
* Ternae Insulae  in *Lexico encyclopaedico Brockhaus et Efron* 

Categoria:Insulae Russiae Europaeae
Categoria:Regio Murmanica
Categoria:Mare Album
Categoria:Insulae Oceani Arctici
Ombaia (flumen)

**Ombaia** (Russice *Умба, Umba*) est flumen in regione Murmanica Russiae. In Umbosero lacu inter Chibinenses montes et Tundras Lovosericas incipit, circiter 143 chiliometra per silvas saxosas fluit et in sinum Kandalakshensem maris Albi effunditur. *Salmo salar* ad ova ponenda in Ombaiam e mari ingreditur. In ostio fluminis colonia urbana eiusdem nominis sita est; "Ombaia Prisca", vicus Pomoricus antiquus in ripa flumnis dextra, nunc coloniae urbanae pars habetur. 

## Notae 
## Nexus externi 
* Ombaia  in *Lexico encyclopaedico Brockhaus et Efron* 

Categoria:Flumina Russiae Europaeae
Categoria:Regio Murmanica
Categoria:Systema fluviorum Albi maris
Ombaia

**Ombaia** (Russice *Умба, Umba*) est colonia urbana regionis Murmanicae in ostio fluminis eiusdem nominis ad litus sinus Kandalakshensis maris Albi sita. Anno 2021 plus quam quattuor milia incolarum habuit.

thumb|left|Ombaia Prisca
## Historia
Anno 1466 primo memorata, Ombaia monasterii Solovecensis colonia fuit. Ecclesia Resurrectionis Domini anno 1765 aedificata est. Vicus erat Pomororum nautarum. Anno 1898 fabrica lignaria constructa est, ad quam colonia opificum crescebat, quae *Colonia Silvatica* (*Lesnoi*) primo nominabatur. Anno 1967 Silvatica et Ombaia Prisca coniunctae sunt. 

## Notae
## Nexus externi
Categoria:Urbes regionis Murmanicae
Categoria:Condita 1466
Brigitta Giraud

thumb|upright=0.8|Brigitta Giraud, 2012.
**Brigitta Giraud** (nata Sidi bel Abbès in Algeria die 1 Novembris 1960) est scriptrix Francica.

## De vita
Pueritiam peregit in Francia. Postquam Lugduni pueritiam iuventutemque degit, linguis Anglicae et Theodiscae studebat. Inde bibliopola, interpres, et diurnaria fuit, etiam Lubecae.

In editionibus autem "Stock," ipsa seriem litterarum edidit cui nomen *La Forêt*. Ibi res in lucem proferri sinebant novi auctores Fabius Viscogliosi, Dominicus A, Sebastianus Berlendis, Simona Thomas, Carola Allamand, Catharina Serres, Leonillus Tran, et Dionysius Michelis. Lugduni insuper festivalia litterarum moderabatur quae *La Fête du livre de Bron* nuncupantur. Eius mythistoria praetitulata *Une année étrangère* ad usum scholasticum in Germania electa est, quippe quae vitam curatricis infantium peregrinae in Germania degentis narret. Quae ipsa adulescens aetate septendecim annorum scilicet autobiographica multa tradit.

Fabula eius Milesia prima *La chambre des parents* (1997) nacta est praemium "Prix Littéraire des Étudiants". Biennio post palma "Prix Lettres frontière" opus *Nico* extulit. Anno 2022 mythistoria in autofictionibus praetitulata *Vivre Vite* (de marito anno 2001 accidenter mortuo) istud praemium Francogalllicum momenti maximi "Prix Goncourt" obtinuit.

Nostris diebus Giraud haud procul a Lugduno habitat et laborat.

## Opera selecta 
* *La chambre des parents*. Mythistoria, 1997
* ''L'Eternité, bien sûr*. Textus, 1999
* *Nico*. Mythistoria, 1999
* *À présent*. Mythistoria, 2001
* *Marée noire*. Mythistoria, 2004  
* *Des ortolans et puis rien*. Poemata, 2005
* *J'apprends*. Mythistoria, 2005
* *L'amour est très surestimé*. Anthologia, 2007 
* *Une année étrangère.* Mythistoria, 2013
* *Nous serons de héros*. Mythistoria, 2015
* *Vivre vite'', apud Flammarion, 2022

## Nexus externi 
* 
* Biographia
* Colloquium percontativum

## Notae 
Categoria:Editores
Categoria:Incolae Franciae
Categoria:Interpretes Anglo-Francogallici 
Categoria:Lugdunum
Categoria:Scriptores Franciae
Categoria:Scriptores mythistoriarum Franciae
Lucas Aurigarius

**Lucas Ioannis Aurigarius** (Nederlandice *Lucas Janszoon Waghenaer*), in *Enkhuizen* anno 1533 vel 1534 natus ibidemque anno 1605 vel 1606 mortuus, fuit nauta et cartographus Nederlandicus.

thumb|left|*Speculi marium* partis primae (editionis Nederlandicae) titulus
## Vita et opera
Iuventutem totam in navibus maria diversa peragranttibus peregit. Postea chartas marinas colligebat. Suum librum (vel atlantem) primum «Spieghel der Zeevaert» («Speculum marium») anno 1584 edidit, etcontinuationem anno 1585. Versiones Anglica, Theodisca, Francogallica, Latina mox factae sunt. Anno 1592 liber secundus, «Thresoor der Zeevaert» («Thesaurus marium»), editus est. 

## Nexus externi
* *Speculum nauticum* (editio Latina anni 1586)

Categoria:Cartographi
Categoria:Scriptores Nederlandiae
Thomas Jaine

**Thomas Jaine**, vulgo saepius *Tom Jaine* (die 4 Iunii 1943 natus), olim popinarius, est scriptor editorque de re coquinaria.

Matris Ruth Jaine maritus tertius fuerit Georgius Perry-Smith, sub cuius tutela Thomas Jaine scholam Kingswood Bathoniae frequentabat necnon popinam *Hole in the Wall* ("Foramen parietis") satis celebrem. Alumnus est collegii de Balliolo apud Oxonienses ubi historiae recentiori studuit. Archivarius a principio meruit, sed ab anno 1973 popinarius Dertmutae iuxta Joyce Molyneux ganeam *The Carved Angel* ("Angelus sculptus") gessit, quam illa usque in 2000 direxerit. Ille autem ab 1984, prope Totenais in Devoniae habitans, de re coquinaria scripsit. Ab anno 1989 usque in 1994 annales popinarum *The Good Food Guide* conduxit. Inter 1993 et 2014 domum editoriam *Prospect Books* (ab Alano Davidson conditam) direxit. Libellos periodicos *Petits Propos Culinaires* ab anno 2000 hodie usque edere curat.

## Scripta 
; Libri
* 1986 (cum James Ravilious) : *Cooking in the Country*. Prospect Books. ISBN 978-0-7011-3134-0
* 1988 (cum Nich Campion) : *Cosmic Cuisine*. Harper Collins. ISBN 978-0-06-250559-0
* 1993 (cum aliis, editrice C. Anne Wilson) : *Traditional Country House Cooking*. Weidenfeld & Nicolson. ISBN 978-0-297-83137-2
* 1996 : *Building a Wood-fired Oven*. Prospect Books. ISBN 978-1-903018-80-4
* 1998 : *Making Bread at Home*. Weidenfeld & Nicolson. ISBN 978-0-297-84391-7
* 2006 (editor, auctore Alan Davidson) : *The Oxford Companion to Food*, 2a ed. Oxford University Press. ISBN 0-19-280681-5
* 2014 (editor, auctore prisco Alan Davidson) : *The Oxford Companion to Food*, 3a ed. Oxford University Press. ISBN 978-0-19-967733-7
* 2017 (interpres) : *The French Country Housewife: the first volume of *Maison rustique des dames* (1859) by Cora Millet-Robinet*. Prospect Books. ISBN 978-1-909248-52-6

## Notae 
## Bibliographia 
* Tamasin Day-Lewis, "Feeding a need to know: Tom Jaine bought a food publishing firm and set about making the British care about culinary heritage" in *Daily Telegraph* (30 Septembris 2000)

## Nexus externi 
* Letitia Clark, "Interview: Tom Jaine" (13 Septembris 2017) apud *The Gannet*
* Máirtín Mac Con Iomaire, "Interview with Tom Jaine" (2019)

Categoria:Nati 1943
Categoria:Homines vivi
Categoria:Eruditi Angliae
Categoria:Popinarii
Categoria:Scriptores de re cibaria
Categoria:Editores periodicorum
Categoria:Auctores Anglici
Categoria:Alumni Scholae Kingswood
Categoria:Alumni Universitatis Oxoniensis
Joyce Molyneux

**Joyce Molyneux** (nata die 17 Aprilis 1931; die 27 Octobris 2022 mortua) fuit coqua et popinaria. 

Breve temporis spatium apud *The Mulberry Tree* ("Morus") Stratfordiae super Avonam coqua laboravit, sed ab anno 1959 apud popinam *Hole in the Wall* ("Foramen parietis") Bathoniae, patrono Georgio Perry-Smith. Dertmutae popinam *The Carved Angel* ("Angelus sculptus"), adiuvante Georgio Perry-Smith et collaborante Thoma Jaine, anno 1973 constituit atque usque in 2000 direxit.

## Scripta 
* 1990 (cum Sophia Grigson) : *The Carved Angel Cookery Book*
* 2011 (cum Gerard Baker) : *Born to Cook: Angel Food*

## Notae 
## Bibliographia 
* Rachel Cooke, "Observer Food Monthly Awards 2017: Lifetime Achievement – Joyce Molyneux" in *The Observer* (15 Octobris 2017)
* Bob Granleese, "Joyce Molyneux: 'I just loved cooking'" in *The Guardian* (28 Septembris 2011)
* Tom Jaine, "Joyce Molyneux obituary" in *The Guardian* (28 Octobris 2022)
* Paul Levy, "George Perry-Smith, restaurateur at the Hole in the Wall" (necrologia) in *The Independent* (4 Octobris 2003)
* Jay Rayner, "Seven ages of a chef: Joyce Molyneux" in *The Observer* (18 Maii 2014)

## Nexus externi 
* Stuart Walton, "Joyce Molyneux obituary: a legendary chef who led the way for women in restaurants" (31 Octobris 2022) apud *The Good Food Guide*

Categoria:Nati 1931
Categoria:Mortui 2022
Categoria:Popinarii
Categoria:Coqui
Categoria:Scriptores de re cibaria
Categoria:Artifices Angliae
Strelitzi

[thumb|Strelitsus vel mosquetarius Moscovita, e libro [Adam Olearius|Olearii]]
**Strelitzi** (Russice стрельцы, ''strel'cy*, i.e. pyrobolistae, mosquetarii) fuerunt milites pedestres coacti Moscovienses. A saeculo XVI usque ad initium saeculi XVIII exercitus strelitzorum exsistebat.

Quamquam nomen strelitzorum in lingua antiqua sagittarios significat, strelitzi sensu stricto armis igniferis armati sunt. Primus exercitus eorum anno 1550 ab Ioanne Severo institutus est. Tria milia strelitzorum hunc exercitum composuerunt. Saeculo XVII ineunte ad 30 milia strelitzorum numerus auxit, ad annis octogesimis saeculi XVII usque ad 55 milia. Saepe militia streiltzorum hereditaria fuit. Saeculo XVII exeunte saepe rebelliones strelitsi faciebant (anno 1682, anno 1689). Petrus I, postquam iuvenis a rebellibus vix non occisus est, pedetemptim cohortes strelitzenses dimisit.

## Notae 
## Nexus externi 
* Strelitzi in *Britannica*
* Strelitzi in *Encyclopaedia Russica magna*
* Strelitzi in *Lexico encyclopaedico Brockhaus et Efron.''

Categoria:Exercitus
Categoria:Historia Russiae
Categoria:Moscovia
Lucilia Randon

[thumb|Lucile Randon circa annum [1908, anno aetatis quarto.]]
**Lucilia Randon**, aliquando **soror Andrea** appellata (Francogallice *Lucile Randon,* nata Alesti die 11 Februarii 1904; mortua die 17 Ianuarii 2023), ex die 19 Aprilis 2022 fuit veterrimus homo vivens cuius aetas pro certo scitur, Kane Tanaka illo die obita. Monacha est Francica.

## Fontes
*Veterrimus homo vivens 19 aprilis 2022 
*Veterrimus homo vivens in Europa 18 Iunio 2019

## Notae
Categoria:Centenariani
Categoria:Incolae Franciae
Categoria:Monachi catholici
Georgius Perry-Smith

**Georgius**, vulgo *George* **Perry-Smith** (Widnes in urbe die 10 Octobris 1922 natus; ad Helford Cornubiae mortuus die 1 Octobris 2003) fuit popinarius.

Filius fuit praedicatoris Methodistae; quo mox mortuo Georgius apud amitas duas educatus est, sed Scholam Kingswood Bathoniae frequentavit; ibi postea docuit. Alumnus fuit collegii Divi Ioannis apud Cantabrigienses. Lutetiae apud lyceum Sancti Ludovici breve temporis spatium magister meruit artemque convivalem Francicam eodem tempore imbibit.

Elisabethae David sectator, popinam *Hole in the Wall* ("Foramen parietis") Bathoniae anno 1952 condidit et usque in 1972 direxit, coqua Joyce Molyneux. Quae popina inter cellaria latens cito celebrabatur. Hodie in cauponam nomine *Circo cellar bar* conversa est.

Uxores quattuor duxit. Filius adoptivus (quem secunda uxor, Ruth Jaine, a suo marito anteriore adoptaverat) fuit Thomas Jaine scriptor de re coquinaria.

## Notae 
## Bibliographia 
* "George Perry-Smith" (necrologia) in *Daily Telegraph* (4 Octobris 2003)
* Christopher Driver, "George Perry-Smith" (necrologia) in *The Guardian* (3 Octobris 2003)
* Angela Frewin, "Pioneer chef George Perry-Smith dies at 80" in *The Caterer* (10 Octobris 2003)
* 

## Nexus externi 
* Martin Dwyer, "George Perry-Smith’s Moussaka" (28 Februarii 2008)

Categoria:Nati 1922
Categoria:Mortui 2003
Categoria:Popinarii
Categoria:Artifices Angliae
Categoria:Magistri Scholae Kingswood
Categoria:Alumni Universitatis Cantabrigiensis
Categoria:Alumni Scholae Kingswood
Categoria:Magistri Lycei Sancti Ludovici
Insula Robusta

thumb|Robustae litus
**Insula Robusta** (Russice Мощный, Finnice *Lavansaari*) est insula in sinu Finnico medio. Area isnulae 13,9 chm2 est. Insulae partes duae isthmo harenoso tenui coniunctae sunt. Lacus interior inest. Tres phari insulae sunt

## Historia
Russica ab anno 1721 (antea Suecica fuit). Finnica ab anno 1920 usque ad annum 1940. 

## Notae
## Nexus externi
Categoria:Insulae sinus Finnici
Categoria:Regio Leninopolitana
Categoria:Insulae Russiae Europaeae
Tralesonda

**Tralesonda** (Russice nunc *Vysotsk*, ante *Trongsund*) est urbs regionis Leninopolitanae Russiae. In insula eiusdem nominis ad fretum tenue sinus Finnici situm est, quod fretum introitus in sinum Viburgensem est et ad Viburgum ducit. Hoc *fretum tenue* (Suecice *trång sund*) urbi nomen dedit.  Incolas 1129 anno 2021 habuit.

## Historia
Antea Suecica, ab anno 1710 Russica facta est. Tunc arx Tralesondae aedificari coepit, saeculo XIX refecta.  Ab anno 1917 ad 1940 Finnica erat (Finnice *Uuras*, i.e. *laboriosus*, nominatur). Anno 1948 nomen *Vysotsk* in honorem Cosmae Diomedis filii Vysotskij, Herois Unionis Sovieticae hic occisi, urbs cepit.

## Notae
## Nexus externi
*Situs officialis 

Categoria:Urbes regionis Leninopolitanae
Categoria:Portus maris Baltici
Categoria:Condita 1710
Ioannes C. Mather

**Ioannes Cromwell Mather** (natus die 7 Augusti 1946) est physicus Aericanus qui astrophysicae et cosmologiae peritus. Theoria sua immanis diruptionem interpretare auxilivit. Anno 2006, Praemium Nobelianum physicae  ratione studii cosmicae radiatione micrometricae primordialis cum Georgio F. Smoot accepit.

Alma mater eius Universitas Marylandensis deinde Universitas Columbiae est.

## Notae 
Categoria:Physici Civitatum Foederatarum
Categoria:Praemium Nobelianum Physicae
Categoria:Alumni Universitatis Marylandensis
Categoria:Alumni Universitatis Columbiae
Hogelandia

thumb|Mons Falconum et lacus interior Hogelandiae anno 1936
**Hogelandia** (Russice Гогланд; Finnice *Suursaari*, i.e. 'Insula Magna') est insula in sinu Finnico medio sita. Eius area est 21 chm2. Longitudo a septentrione ad meridiem 11 chm, latitudo usque ad 2,5 chm. Silva saxosa insulam operit; quattuor montes et aliquot lacus Hogelandiae sitae sunt.
thumb|Lacus interior Hogelandiae et mare

## Historia 
A saeculo XV nota est. Ab Oleario describitur. Russica ab anno 1743, Finnica ab anno 1920 usque ad annum 1940. 

## Notae 
## Nexus externi 
Categoria:Insulae Russiae Europaeae
Categoria:Insulae sinus Finnici
Categoria:Regio Leninopolitana
Piscator Occidentalis

**Piscator Occidentalis** (Russice Большой Фискар) est archipelagus parvarum insularum saxosarum in sinu Finnico situs et principalis archipelagi insula. In Kivima insula exstructa est pharus. Archipelagus ex saeculo XV nota est. Antea Suecicus, Russicus ab anno 1743, et Finnicus ab anno 1920 usque ad annum 1940 fuit.

## Notae
## Nexus externi
Categoria:Insulae Russiae Europaeae
Categoria:Insulae sinus Finnici
Categoria:Regio Leninopolitana
Georgius F. Smoot

**Georgius Fritzgerald Smoot** (natus 20 Februarii 1945; mortuus die 24 Septembris 2025) fuit physicus Americanus, qui astrophysicae et cosmologiae peritus anno 2006 Praemium Nobelianum physicae cum Ioanne C. Mather accepit, ratione studii cosmica radiatio micrometrica primordialis et corporis nigri. Et materiae nigrae studuit.

Eius alma mater est Massachusettense Institutum Technologiae.

## Notae 
## Nexus externi 
*Smoot Group  Astrophysics & Cosmology

Categoria:Alumni Instituti Technologiae Massachusettensis
Categoria:Physici Civitatum Foederatarum
Categoria:Praemium Nobelianum Physicae
Pro Ligario

***Pro Ligario*** est oratio a Marco Tullio Cicerone anno 46 a.C.n. habita, Caesare Lepidoque consulibus. Cum *Pro Marcello* et *Pro rege Deiotaro* inter orationes Caesarianas numeratur, quas Cicero annis 46/45 a.C.n. ante Caesarem habuit. Cicero Quintum Ligarium reum absentem contra Quintum Aelium Tuberonem accusatorem defendebat.

## Bibliographia 
* Leonhardt, Jürgen. "Cicero," in ''Brill's New Pauly.*
* Von Albrecht, Michael. *A History of Roman Literature From Livius Andronicus to Boethius,** t. 1., versio anglica. Lugduni Batavorum: Brill, 1997. ISBN 90-04-10709-6

## Nexus externi 
* Textus apud **The Latin Library'''

Categoria:Litterae Latinae aetatis Rei Publicae
Categoria:Marcus Tullius Cicero
Categoria:Orationes
Facultas Humanitatum, Universitas Carolina Pragensis

**Facultas Humanitatum Universitas Pragensis** est pars quaedam Universitatis Carlinae Pragensis in Bohemia. Praecipuum eius momentum est in anthropologia sociali culturalique, etiam ethnomusicologiae. Ad Libeň (Pragae tribus VIII) membra CCXL facultatis sunt et circiter mille quingenti studiosi.

File:Jinonice building.jpg|Vetus aedificium
File:PXL 20210617 090002732.MP.jpg|Novum aedificium

## Nexus externi 
* situs proprius

## Notae 
!
Categoria:Constituta 2000
Universitas Europae Centralis

**Universitas Europae Centralis** (Anglice *Central European University*) est privata investigationis institutio in Austria, Hungaria, et Civitatibus Foederatis Americae, cuius campi Vindobonae et Budapestini siti sunt. Universitas nota est propter magnum momentum in scientiis socialibus humanitariisque et studiosos e diversis terris oriundos.

Universitas Europae Centralis a Georgio Soros procuratore, activista politico, et philanthropista, anno 1991 condita est, qui eam in dote $880 decies centena millia dote praebuit, unum ex universitate faciens ditissimus in Europa. Praecipua universitatis propositum est societatibus, ob arctam eius societatem cum Fundationibus Open Societatis. Universitas in Media Europa condita est propter percipiendam necessitatem liberae et internationalis universitatis in regione, intuitu ruinae socialistarum et democratizationis.

## Notae 
## Nexus externi 
* Situs interretialis universitatis proprius.

## Pinacotheca 

File:Building of CEU entrance.jpg|
File:Közép-európai Egyetem, Oktober 6. utca, 2017 Lipótváros.jpg|
File:Nádor Street 9, Central European University Front.jpg|
File:CEU Nador-utca 0337-2009.jpg|
File:Nádor Street 9, CEU building.jpg|
File:Central European University Business School.JPG|
File:Inauguration of the Central European University Vienna Campus - 49084685798.jpg|
File:Inauguration of the Central European University Vienna Campus - 49084687973.jpg|

Categoria:Constituta 2000
!
Albertus Roux

**Albertus Roux**, vulgo plene *Albert Henri Roux* (Senmuri in Burgundia natus die 8 Octobris 1935; mortuus die 4 Ianuarii 2021), filius porcinarii, fuit archimagirus Franciae et Angliae. Frater fuit natu maior Michaelis, pater Michaelis iunioris, patruus Alani Roux.

Lutetiae apud legationem Britannicam laborabat; sed anno 1952 Angliam petivit ubi ope compatris (qui coquus iuxta Wallis Warfield Simpson Lutetiae merebat) tiro apud Nancy Astor in coquina villae Cliveden operam dedit. Coquus postea iuxta Carolum Clore Petrumque Cazalet interdum Lutetiae apud legationem Britannicam, etiam in Algerio iuxta exercitum Francicum coquus meruit. Londinii anno 1967 cum fratre tabernam *Le Gavroche* condidit, cuius inceptionem convivae Ava Gardner, Carolus Chaplin, Duglassius Fairbanks aliique famosi celebraverint. Ambo insuper tabernam *The Waterside Inn* Bray in oppido ad ripas Tamesis anno 1972 creaverunt, cuius coquinae ab anno 1984 Michael solus praesidebat, Alberto *Le Gavroche* taliter regente. Familia Roux omnium praecipua supremam artem Francorum culinariam in Angliam extendisse censetur.

Inter discipulos, qui iuxta eum in variis popinis laborabant, sunt Gordonus Ramsay, Petrus Koffman, Marcus Wareing, Marcus Petrus White, Sat Bains, Ricardus De Pra.

## Scripta 
* 1983 (cum fratre) : *New Classic Cuisine*
* 1988 (cum fratre) : *At Home with the Roux Brothers*

## Notae 
## Bibliographia 
* Max Davidson, "Uninvited Guest: the Waterside Inn, Bray" in *Daily Mail* (23 Aprilis 2004)
* John Hind, "Seven ages of a chef: Albert Roux" in *The Observer* (18 Maii 2014)
* Tom Jaine, "Albert Roux obituary" in *The Guardian* (6 Ianuarii 2021)
* Jay Rayner, "Albert Roux's legacy goes far beyond his food" in *The Guardian* (6 Ianuarii 2021)
* Oliver Thring, "How the Roux family educated the British palate" in *The Guardian* (21 Aprilis 2010)
* Celia Walden, "Albert Roux interview: My recipe for success? Not going into the priesthood" in *Dauly Telegraph* (3 Aprilis 2010)

## Nexus externi 
Categoria:Nati 1935
Categoria:Mortui 2021
Categoria:Artifices Franciae
Categoria:Artifices Angliae
Categoria:Coqui
Categoria:Popinarii
Pomoria

[thumb|Vir Pomorus cum [trahea (photographema saeculo XX ineunte factim)]]
**Pomoria** est regio historica Russiae borealis. Sensu strictissimo Pomoria est maris Albi litus Pomoricum, quod ab ostio Onegae ad ostium Kemii extemtum est (i.e. sinus Onegensis litus occidentale). Sed saepius  Pomoria nominantur et terrae omnes ad mare Album et ad partem orientalem maris Barentsiani iacentes et regio Petschorae fluminis (ubi Pustoosero et Ostium Czilmae vici Pomorici famosi siti sunt). His terris Medio aevo coloniae Novogardiensium conditae sunt.  

thumb|Pomori in nave piscatoria
Pomori, Pomoriae incolae, dialecto septentionali loquentes, piscatui et navigationi fluviali vel marinae studium maximum dabant. Bylinae antiquae apud Pomoros solos servatae sunt.

## Notae
## Nexus interni
*Polessia

## Nexus externi
* Pomoria in *Encyclopaedia Sovietica magna*
* Pomoria  in *Lexico encyclopaedico Brockhaus et Efron* 

Categoria:Regiones antiquae Europae
Categoria:Mare Album
Categoria:Mare Barentsianum
Categoria:Regiones Russiae
Categoria:Russia Europaea
Clodesmidt Riani

**Clodesmidt Riani** (Rio Casca, die 15 Octobris 1920 natus et 4 Aprilis 2024 mortuus) unionis artis Brasilianae est et princeps politicus. Accusatus a rerum 64, comprehensus et cruciatus est ad principalem ictus generalem in historia Brasiliae ducendam. contra dictaturam militarem, per AI-1. Post abolitionem, ad communionem vitae rediit, et iterum vicarius civitatis electus est. Amicus Praesidis Reipublicae João Goulart, Brasiliae in colloquiis internationalibus repraesentavit et clavicularius fuit in stipendio tertiodecimo condito.

## Bibliographia 
* Rogério Barros, "Riani, Clodesmidt" apud *FGV: CPDOC. Verbete*
* "Clodesmidt Riani" in *Dicionário Histórico Biográfico Brasileiro pós 1930* (2ª ed.). Flumine Ianuarii: FGV, 2001
* Alexandre Peixoto Heleno, "Trabalhismo e história: Um percurso nas memórias de Clodesmidt Riani" in *Perseu* vol. 5 no. 6 (2011)

## Nexus externi 
* Alexandre Peixoto Heleno, *Revisitando as memórias de Clodesmidt Riani: a trajetória de um líder trabalhista nas grandes lutas sociais que antecederam o Golpe Civil e Militar de 1964* (dissertatio, *Universidade Federal de Juíz de Fora*)

Categoria:Politici Brasiliae
Categoria:Incarcerati
Categoria:Opificum duces
Pomoria (discretiva)

* Pomoria (Russice ''Pomor'je*), regio ad litora marium Albi et Barentsiani 
* Pomoria (Polonice *Pomorze''), quae et Pomerania, regio ad litus maris Baltici
Carolus Taylor

thumb|Carolus Taylor anno 2019.
**Carolus Taylor** (natus die 5 Novembris 1931) est philosophus Canadiensis qui phiosophiae politicae, philosophiae hodiernae, et philosophiae religionis peritus est. Etiam phaenomenologiam, hermeneuticam, et philosophiam analyticam studuit.

Alumnus Universitatis McGill, anno 2007 Praemium Templetoniense accepit.

## Operae librorum 
**The pattern of Politics* 1970
**Hegel and Modern Society* 1979
**Social Theory as Practice* 1983
**Human Agency and Language* 1985
**Philosophy and the Human Sciences* 1985
**Source pf the Self* 1989
**The Malaise of Modernity* anno 1990
**Road to Democracy: Human Rights and Human Development in Thailand* cum Vitit Munterborn 1994
**Identitet, Frihet ochGemenskap* (Suecice) 1995
**De politike Cultuurvan de Modernitet* (Batave) 1996
**La liberté des modernes* (Francogallice) 1997
**A secular Age* 2007
**Laïcité et liberté de conscience* (Francogallice) 2010

## Notae 
Categoria:Alumni Universitatis McGill
Categoria:Philosophi Canadae
Pomerania

thumb|Pomeraniae carta ab Eilhardo Lubino anno 1618 delineata
, rarius , est historica regio Europaea, ad australe maris Baltici litus sita. Nomen Pomeraniae originem Slavicam habet (*ad mare sita*). 

## Limites Pomeraniae 
Notandum est nomine Pomeraniae haud semper idem territorium nuncupari: 

* sensu praesertim Germanico Pomerania (theodisce *Pommern*) est regio, cuius limites cum ducatu Pomeraniae antiquo fere concordant; 
* sensu praesertim Polonico Pomerania (polonice *Pomorze*) ulterius in orientem extenditur, Cassubiam includens, quae e contra a Germanis saepius nomine Pomerelliae distinguitur.

Nunc pars Pomeraniae occidentalis, quae et Pomerania Citerior nuncupatur, in terram foederalem Germaniae Megapolim et Pomeraniam Citeriorem includitur; Pomeraniae autem pars orientalis Poloniae est. Inter annos 1648 et 1815 pars Pomeraniae etiam regno Sueciae fuit.

## Geographia et historia 
Pomerania est regio, in qua colles multae, sed haud altae, inveniuntur, multique lacus et silvae. Viadrus est maximum Pomeraniae flumen.

Inter Pomeraniae urbes enumerari (ab occidente ad orientem) possunt: Hologasta, ubi in ecclesia sancti Petri multi Pomeraniae duces sepulti sunt; Stettinum‎, Stargardia, Lobesia, Belgarda, Coloberga, Coslinum, Rugenwaldia et Gedanum‎.

Saeculo duodecimo Pomoranos sanctus Otto, episcopus Bambergensis, evangelizavit, quem Paulus VI patronum principalem Pomeraniae constituit. Dynastia in ducatu Pomeraniae regnans Gryphes appellabatur; ultimus dux Bogislaus XIV anno 1637 mortuus est. Cartam Pomeraniae celebrem Eilhardus Lubinus anno 1618 delineavit.

## Eponymia 
A Pomerania *Galium* x *pomeranicum* Retz., species plantarum angiospermarum, vel potius hybrida *Galii albi* Miller et *Galii veri* L., appellatum est.

## Notae
## Nexus externi
!
Marinus

**Marinus** fuit cognomen nomenque apud antiquos; temporibus posterioribus etiam praenomen masculinum est. Forma muliebris nominis **Marina** est.

## Qui hoc cognomen habuerint 
* Lucius Iulius Marinus
* Publius Valerius Marinus
* Ignatius Marino

## Qui hoc nomen habuerint 
* Marinus, sanctus
* Gulielmus Marinus de Rossum
* Lucius Iulius Marinus Caecilius Simplex

### Pontifices maximi 
* Marinus I
* Marinus II

## Qui hoc praenomen habuerint 
* Marinus Barletius
* Marinus Cristea
* Marinus Faletrus
* Marinus Grimani
* Marinus Le Roy de Gomberville
* Marinus Mersennus
* Marinus Sanutus Torsellus
* Marinus Sorescu
* Marinus van der Lubbe

* Sanctus Marinus, res publica Europaea

Categoria:Praenomina
Categoria:Nomina
Categoria:Cognomina
Categoria:Praenomina Batava
Marina

**Marina** nomen atque praenomen femininum est. Forma virilis nominis **Marinus** est.

## Quae hoc nomen habuerint 
* Sancta Marina
* Domina Marina vel La Malinche

## Quae hoc praenomen habuerint 
* Marina Abramović
* Marina Belozerskaya
* Marina Berlusconi
* Marina Berti
* Marina Carobbio Guscetti
* Marina Cvetaeva
* Marina Del Rey
* Marina Kaljurand
* Marina Ladynina
* Marina Le Pen
* Marina Mniszech
* Marina Severa
* Marina Silva
* Marina Sirtis
* Marina Solodkin
* Marina Tchebourkina

* 1202 Marina
* Marina DeBris, nomen scaenicum

Categoria:Nomina
Categoria:Praenomina
Categoria:Praenomina Dacoromanica
Categoria:Praenomina Danica
Categoria:Praenomina Hispanica
Categoria:Praenomina Italica
Categoria:Praenomina Lusitana
Categoria:Praenomina Russica
Categoria:Praenomina Suecica